Vinterkulden er stadig over os, og det vil føles koldere end forventet.

Den første sne er allerede faldet her i Nordjylland, og I kan godt lade vinterjakkerne være fremme. De kolde temperaturer fortsætter de kommende dage. Tirsdag vil være præget af koldt vejr med temperaturer ned til 1-2 frostgrader hele dagen. Med hård vind fra øst vil det føles som ned til 7-9 minusgrader, når man bevæger sig uden for. Det samme vejr fortsætter onsdag, og i weekenden kan vi forvente lidt mere sne, end vi har set i dag. Til gengæld stiger temperatueren en smule i løbet af ugen, og dagtemperaturen runder de 0 grader fredag og lørdag.